bg ky ky ru ky ky fr ky fr ky fr ky fr ky fr ky fr ky fr tt fr ky fr ky fr ky fr kk fr ru fr ky fr ky fr ky fr ky fr ky fr ky fr ky fr ky fr ky fr ky fr ru fr ky fr ru fr ky fr ky fr ky ky en sv fr de de fr fr fr sv en fr en ja fr de ky ky ky ky ky ky ky ky ky ru ky ky ky ky ky ky ky ky ky ky ky uk ky ky ky ky ky ru ky ky ky ky ky ky ky ky ky ky ky ky ru ru
Жанызакка келген каттар жана Жанызактын кайрылуулары
Россиянын жарандыгын алган кыргыз патриот болбой калабы?...
Орус атуулдугун алган кыргыздар кийин Кыргызстанга келсе киргизеби?...
Айгүл ШАРШЕНдин китептерин кантип сатып алам...
“Колжазма терем” дегендерге жумуш бар...
Кыргызча китептерди окугум келет, бирок тамгалар башкача чыгып калып жатат...
Кайсы диндесиз? Сайтка китеп чыгарса болобу?
Ушул сиздин сайтыңыздагы рекламалардан канча акча табасыз?
Бермет менден бир китеп сураптыр...
Жанара бизден “Тамчы” гезитиндеги материалды сураптыр...
Арабаев университетинен Жанызакка кат келиптир...
Адабий китептин биринчи бетине жаш жубайлардын ажайып сүрөтү керек......
"Кытайлык деле эмесмин, кыргызстандык элемин" деп жазыптыр Нурзада...
"Текебаевдин видеосу бар дебедиңиз беле..." деп сураптыр Меймансаптан бирөө
"Мидиндин эшек дептеринде" эмнеге "Мидин" дегенибиз "Жапар" делинип калган" дейт...
"Кыргызстанда кайсы мектеп жакшы, кызым быйыл мектепке барат эле" дейт...
Жуңгодогу “Актилек“ сайтынын ээси кечирим сурады...
Супсулууну кой, "Обонду" таппай жатыптыр...
Жуңгодогу (Кытай) “Актилек“ сайтынын “ууру“ кыргыздарына эскертүү...
Жуңго кыргыздарынын “Актилек” сайтына..
"Заман Кыргызстан" гезитине тергич тууралуу түшүндүрмө кат..
Кытай кыргыздарынан ризограф сурадым эле..
Деректирдин емейл дарегин сураптыр..
Кытайлык кыргыз кызы Нурзада Расул кызы Айгеримге нааразы..
Ашкере динчилден кат келиптир..
Сулуу кыз менен таанышат элем дейт..
Мөлтүр сезим дүйнөсүндө жанган нур
Билесиңби, ошондо бир жолугушууда, бир көз ирмемде сени сүйүп калганымды. Күткөн да эмесмин. Мындай жаркын сезимден окчундап да кеткен элем. Үмүтүм да жок болчу. Капысынан сен көрүндүң. Жарк этип периштедей болуп. Чын эле пери экенсиң. Пери кызы белең деп койдум ичимден.
Менин жан дүйнөмдө түнөп, кыялымда жашап келген пери экенсиң. Көптөгөн жылдар бою эчен курдай түшүмө кирип, кээде кайыптан пайда болгондой жан дүйнөмө майрам түшүрүп, бир заматта пайда боло калчусуң. Мен сага жолуга албай, таанышууга үлгүрө албай өкүттө калар элем. Чынын айтсам кээде өңүмдөбү же түшүмдөбү деп толук ажырата албай бушайман болуп калчумун. Бирок, турмушумда кандайдыр бир кубаныч даамын татып, өзүмдү аябай бактылуу сезип турар элем. Ушундай да турмуш болобу, ушундай бакыт болорбу деп тобо келтирип.
Мен үчүн сулуулуктун генийи элең. Жүзүңө күн конуп тургандай көрүнчү. Кызгылтым жүзүң нурланып, жибектей чачыңдын тарамы келишип, карагаттай көздөрүң мөлтүрөп, куш канатындай чийилген каштарың серпилип, төгүлүп турган кирпиктериң ирмеле калганда өзүнчө бир керемет дүйнө тартыла түшчү. Ал сырдуу да, таңгалычтуу да эле. Чын эле ушунчалык да ажайып сулуу болобу деген ички туюмум ой-сезимимди дүргүтүп, апкаарый түшөөр элем
… Сени көргөндө эле ошол кыз экен дедим. Кайдан, жайдан келгениңди билбедим, сурабадым. Балким сурагандырмын. Ага деле маани бербедим. Мени түйшөлткөн сенин керемет пери дүйнөң эле. Өзүңдөн көз ала албай телмирип, жалооруп тиктей бергенимди, жан дүйнөм гүлдүн желекчесиндей үлбүрөп, сезимим делбир болуп дирилдеп турганын билем. Азыр да пери экениңди сездим.
Эл арасында айланкөчөк болуп бийлеп жүрдүң. Бийиң да өзгөчө экен, жылдыздуу мейкинди эске салып. Жөн эле кыз сендей болуп бийлей албайт. Ошондой сулуулукка, гүлбурак назиктигиң, ийкемдүүлүгүң, жөнөкөйлүгүң, жибектей найын мүнөзүң, ачык айрым жайдары жүргөнүң, булактай шыңгыр тунук күлкүң төп келишип, өзүнчө бир куюлушуп бири-бирине дал келген шайкештикти көрсөтүп, эгиз дүйнөнүн ажайып бейнесин тартып койду.
Кудай буйруп, акыры сени мага жолуктурду. Бул да өзүнчө тагдыр экенин сезип турдум. Сен да аны сезип турдуң. Атың Нур экен. Затына аты окшош экен деп койдум ичимден.
- Эл байкаса эмне дейт?-дедиң.
- Эмне десе ошо десин. Эл тагдыр болуп бербейт,- дедим.
- Бардыгы карап жатышат,-деп койдуң өзүңчө эле кымырылып.
- Карай беришсин, биз болгону сүйлөшүп турабыз. Жакшы дүйнөгө кезиктик, табыштык, тааныштык. Жар салсак да жарашат,- деп койдум.
Жүзүң ого бетер нурланып албыра түштү. Ыйбаа кылып, тартынып турганыңды байкадым. Экөөбүз тең эзелтен тааныш жандардай болуп, эгиздей окшош дүйнөнү сезип, бакыттын көзүн көрүп сүйүнүп да, бири-бирибизди айттырбай түшүнүп, кадыресе сүйлөшүп да турдук. Капарыбызда экөөбүз эки жакка кетебиз деген кыпындай да ой жок эле. Чексиздиктен түбөлүккө таанышкандай, биротоло кол кармашкандай болуп турганбыз.
- Нур, экөөбүз чогуу кетели,дедим.
- Дагы да жолугушчу күн бардыр, -дедиң айтканыңдан кайтпай.
Ыйбаа кылып, тартынып турганыңды байкадым. Кетүүгө ашыгып, шашып кеттиң.
…Бир курдай сүйлөшмөдөн кадыр-баркыбызды кетирип алып жүрбөйлү. Эски тааныш бойдон эле калбайлыбы,-деп калдың. Мындай сөздү күтпөпмүн. Дендароо боло түшүпмүн. Ойго түшүп кетипмин.
- Адамдын бактысынан да анын кадыр-баркы жогору турчу беле,- деп жооп айтканым эсимде.
Кийинчерээк кат жазыптыр, кабарлашпагын дегендей мааниде.
Пери кыз күтүлбөгөн жерден кандай кезиксе, ошондой эле бир паста капыстан алыстап кетти. Азыр да анын нур төгүлгөн дидарын көрүп турам.
Өмүрлүк жар жөнүндө ой
Жаштык кез өзүнүн романтикасы менен, келечекке жаркын максаттарды коюп, аны ишке ашырууга жалындаган дарамет күчкө ээ болуп тургандыгы менен айырмаланат экен. Бардык жакшы нерсе жаштык менен коштолуп турат. Асыл ой-мүдөөлөрдү турмушка ашыруу да ушул кезден башталат.
Эң башкысы жаштар бири-биринин кадырын биле турган өмүрлүк жарга жетиши керек. Бул жоопкерчилиги аябагандай чоң маселе деп ойлойм. Эгер үй- бүлөдө жаш жубайлар бири-бирин сыйлап, кадырлап турбаса чатак көп болорун көрүп жүрөм. Мындай ич ара араздашуу ишке да, турмушка да өзүнүн терс таасирин тийгизет. Ошондуктан, " жети өлчөп, бир кесип" дегендей шашылбай, бири-биринин сынынан өткөндөн кийин гана турмуш курган жакшы.
Мен да азыр ушул маселенин тегерегинде түйшөлүп жүрөм. Көп эле кыздарды билем. Арасында мага жаккан бирөө бар. Ашыккан жокмун. Үйлөнө салуу бир пастык эле иш. Түбөлүгүн ойлош керек. Өмүрлүк жарым жакшы чыкса экен деп кудайдан тилеп жүрөм.
Күйүмдүү, акылгөй келинчектүү болсом, калганы ошого жараша болот деп ойлойм. Адистигим бар, финансистмин. Менин мындан аркы келечегим да өмүрлүк жарыма байланыштуу болорун сезип турам. Бул жөнүндө эл арасында көптөгөн асыл кептер бар эмеспи.
"Куш учуу үчүн жаралса, адам бактылуу болуу үчүн туулат" деп бир даанышман жазуучу айтыптыр. Ар бир адамдын бактылуу болгусу келет. Булактын башаты болгондой, турмушта бардыгы гүлгүн кезден башталат. Адамдын алдына жакшы максат койгону эле келечегин жарык кылып турат. Ага жетүү үчүн албетте аракет керек. Мен азыр билим алуунун үстүндөмүн. Келечекте ата-энемдин бактылуу кызы болуп, Ата Журтум үчүн кызмат кылсам деген тилектемин. Турмуш куруу мезгили да жакындап келе жаткандай. Кудай жакшылыгынан айтсын- дейт Мөлтүр.
Ырас, ал бактылуу болууга татыктуу кыз. Ал үчүн жеткилең тарбиясы, жакшы даярдыгы бар. Таланттуу, мээнеткеч адамдардын арасында өскөн. Илбериңки, боорукер, колунан көөрү төгүлгөн уз, өнөр ээси болгон таланттуу кыз. Жан дүйнөсү гүлдөй назик үлбүрөк, булактай тунук, шүүдүрүмдөй мөлтүр, жазгы күндөй жайдары мүнөзү бар гүлбурактын бактылуу болушуна тилек коштук. Анткени ал өмүрдү аздек күтөт, адамды кадырлай алат. Каныкейдин сиңдилеринин бири. Бактылуу бол, Мөлтүр!
Сүйүү-бул теңир ыроологон кудурет. Көктөн келип түшкөн керемет нур. Ал адам жан дүйнөсүнө жакшылык, бакыт нурун төгүп, турмуштун жан сыздаткан азаптарын, анын кесепеттерин алыс кууп, адамдык жакшы касиеттерди тартуулайт.
Сүйүү жылоолоп жашаган адам турмуштун ар кандай чыр -чатак, ызы-чуусунан алыс жүрөт. Ар кандай терс жоруктардан чылым чеккенден, насыбай аткандан оолак болот, ичимдикке жолобойт. Анткени, сүйүүнүн керемети да, касиети да бийик. Ал тунук, таза дүйнөгө чакырып турат.
Сүйүү адамдын ой-кыялына канат бүтүрүп бактылуу кылат. Күч-кубатын арттырып, адамдын зоболосун көтөрөт. Турмуштун керемет мейкинине чыгарат. Сүйүү чыгармачыл ой- кыялды
таңгаларлык эргүүгө туш кылып ааламга шаңшытып жиберет. Сүйүү адамга укмуштай эргүү берет. Сүйүүгө туш келген "адамдын кыдыр колдоп, кут жылоолоп жүргөн" учуру бар.
Азаптан арылтар күч-сүйүү. Бакытка жеткирер күч- сүйүү. Жамандыкты токтотор күч-сүйүү. Албетте, сүйүүгө жолуккан адам кээде бактысы менен кошо азабын табат, азаптардын артынан бактысын ыроологон керемет кезеңдери болот.
Сүйүүгө кайдыгер караган адамдын турмушта да, чыгармачылыкта да жолу болбойт. Таанымал бир өнөр адамы: " Эгер мен аялзатына мурдагыдай кызыкпай калсам, анда искусство менен кош айтышам",-деп айтыптыр. Ошо кезде жашы сексенге таяп турган учуру экен. Ал өмүрүнүн акыркы күндөрүнө чейин аялзатын сүйүп, анын кереметин урматтап жана аздектеп жашаган. Анда бүтүндөй турмуш менен өмүрдүн маңызы уюп турганын кеменгерлик менен сезип, башынан кечирип, акыл-насаатын айтып турган.
Сүйүү- бул кандайдыр бир жалпы адамзаттык мыйзамдарга баш ийген, чексиз мейкинден сызылып чыгып мөлтүрөп турган керемет дүйнө. Албетте теңирдин буйругу менен өз мыйзамы боюнча жүрүп турган таңгаларлык кубулуш. Өмүрдө мындай ажайып сезимге туш келген адам өз бактысын да, азабын да таап алат.
Бул беттин материалдарын Меңдибек Асылбеков даярдады.